
De Pindari earmine Olympieo. deeimo. 


CAPUT L DE PINDARI QUADAM CUM SACERDOTIBUS ELEIS 
SIMULTATE. 


Agesidamus puer, Archestrati filius, Locrus Epizephyrius, in pugilatu Olympiae 
| vicit Ol. 74, 1 (484); Schol. ad Pind. Ol. XI. introd. p. 238: ἐνίκησε οὗτος ὁ Aynoíónuoc 
cv ἑβδομηχκοστὴν τετάρτην ὀλυμπιάδα. In hanc victoriam Pindarus duo carmina 
composuit, alterum brevius, Ol XL, quod statim post victoriam Olympiae cantatum 
est, alterum amplius, Ol. X., quod aut proximo, aut, quod propter v. 8 βαϑὺ χρέος 
malim, secundo anno post in patriam victori transmissum est, ad diei anniversarii 
pompam ornandam. Carmen Olympicum X. ea re conspicuum est, quod in eo Pin- 
darus ludorum  Olympicorum primordia descripsit et quomodo Hercules ludos 
. instituerit, enarravit. Nam licet diu iam ante Herculem Pelops ludos curules auspicatus 
- esset, quae fabula a Pindaro carmine Olympico primo exornata est, ludi pro legitime 
P — institutis nondum habebantur. Hercules a Pelope quarto propagationis gradu descendit, 
. quemadmodum Pausanias testatur 5, 13, 2: Ἡραχλῆς ὃ AugurQtovoc ... τέταρτος γὰρ 
ο΄ δὴ ἀπόγονος καὶ οὗτος ἦν Πέλοπος, nam Lysidica Pelopis filia Alcaei, Amphitryonis 
patris, Herculis avi, uxor perhibebatur. (Quare Hercules proavi memor prope eius 
monumentum ludos instituit, Pind. Ol. X, 24 ἀρχαίῳ σάματι πάρ Πέλοπος. 

Hoc igitur ludorum ab Hercule conditorum argumentum in media carminis 
| parte, quae nunc recte, opinor, ὀμφαλὸς. vocari solet, magnifice et luculenter a Pindaro 
- exponitur. Prima narrationis pars v. 24—42 est Herculis adversus Augiam et 
 Actoriones bellum, quo Hercules initio cladem accipit, postremo egregie vincit. Haec 
"ex magnis LEoeis a Pindaro hausta esse, verisimillimum est. Sequitur deinde v. 43—-55 
secundus quodammodo actus: quemadmodum ludorum sollemnium locum Hercules 
. elegerit, circumscripserit, aris exornaverit, omni denique ratione dignum eo honore, 


'cui destinatus esset, reddiderit. In hac nostri carminis parte unam rem poeta 
| | ε 


Ἄλλα", ds. 

brevissime tangit: quemadmodum Iovi lucum Hercules dedicaverit, v. 45 υἱὸς σταϑμᾶτο, 


247 
PT 


ζάϑεον ἄλσος πατρὶ μεγίστῳ. Hoc longe splendidius et copiosius prosequitur in car- | 
mine Ol. IIL, Theroni inscripto, ubi mirifica suavitate, quemadmodum ex Hyper- . p 
boreorum terra oleastrum (κότινον) Hercules petierit earumque arborum copia Altin . 1 
ornaverit et advenis ad ludos celebrandos ingens beneficium, umbra parata, curaverit, 
enarratur. Tertia omphali pars v. 55—-77 prima certamina ab llercule habita 3 
victorumque nomina denique epulas et laetitiam comissantium continet. 

De tota hac narratione, qua Hercules augustissimus ludorum conditor cele- 
brabatur, primum sic statuere licebit: in magnis Eoeis, excepta illa parte de Augiae 
interitu, nihil quidquam, unde Herculem eorum ludorum auctorem et auspicem fuisse 
appareret, traditum erat. Hoc, opinor, certissimis argumentis evinci potest. Videtur 
sane uno vel altero ante Pindarum saeculo fabula illa iam orta esse; deinde per 
famam propagata hominibus in deliciis fuit. Nihilominus ante Pindarum nullus poeta 
hanc narrationem accuratius tractaverat; admodum enim incertum et dubium est, quod 
Odofredus Müllerus 'Dorienses 2, 458 suspicatur, Stesichorum in Geryonide, in 
aliqua eius operis digressione, huius rei mentionem fecisse, quoniam apud Strabonem 
VIII P. 356 haec inveniantur; Στησίχορον δὲ χαλεῖν πόλιν τὴν χώραν Πῖσαν λεγομένην, 
(c ὁ ποιητὴς τὴν 4εσβον Maxagog πόλιν. 

Neminem hanc materiam ante Pindarum ornatius excoluisse et expolivisse ex 
ipsis Pindari verbis colligi posse credo. Primum enim Pindarus deum Temporis 
Χρόνον testem rerum ibi gestarum invocat eumque ut rerum obscurarum certissimum 
exploratorem et vindicem alloquitur, v. 53 0' τ᾽ ἐξελέγχων μόνος 


| ἀλάϑειαν ἐτήτυμὸν | 
Χρόνος * τὸ δὲ σαφανὲς ἰὼν πόρσω κατέφρασεν. Hoc Pindarus non dixisset, si illa ei 

ex literarum monumentis petere licuisset. Deinde vero victorum nomina duo haud 
dubie a Pindaro ipso efficta sunt: eius qui iaculo vicerit v. γι, 'Phrastoris, et v. 72 
"Nicer, qui saxi actu palmam rettulerit; eorum virorum neque pater, quod in ceteris 
factum, neque patria adicitur; atque Nicei sine dubio nomen e numero loquentium . 
nominum est. Accedit Oeoni (Olovov) nomen, victoris in cursu. Hoc sane desumptum 
quidem est ex antiquis fabulis; sed in his Oeonus Licymnii, fratris Alcmenae, filius, 
puer ab Hercule maxume dilectus tenera aetate crudeliter perit; nam. cum ante 
Lacedaemonis urbis moenia ambularet, et canem Molossicum e porta erumpentem - Ἢ 
lapide occidisset, subito Hippocoontidae prosiluerunt et baculis ad mortem usque eum i 
mulcaverunt; quae res causa Herculi fuit, ut expeditionem adversus. Lacedaemonem 


faceret, Apollodor. 2, 7, 3: τὸν δὲ τούτου ϑάνατον ἐκδικῶν στρατείαν ἐπὶ “ακεδαιμονίαν 


— συνήϑροιζεν (ὁ Ἡρακλῆς). Pindaro nomen pueri Οἰωνός propter sigaificationem cursoris 


velocitati aptissimum ita arrisit, ut ad ludorum primorum laudem augendam puerum 


. illum ad virilem aetatem eveheret et in speciosissimo certaminum genere palmam 


meruisse fingeret. 


Haec omnia luculenter ostendunt, ante Pindari aetatem hanc narrationem de 


Hercule Olympicorum ludorum conditore nondum subtilius excultam et plane stabi- 


litam fuisse; nam si ne de nominibus quidem primorum victorum constabat atque 
si tam gravium rerum etiamnunc fingendarum Pindaro potestas relicta erat, vix, credo, 
amplius quid edolatum et praeformatum erat, quam illud totius narrationis caput: 
Herculem post Augiam devictum ludos condidisse. Pindarus igitur materiam etiam- 
nunc rudem accepit eamque suo ingenio ita excoluit, ut primus iam conatus ad summam 
perfectionem udam illam etiamnunc quasi argillam adduceret. Ac merito omnium 
recentiorum existumatorum summam admirationem movit illa sub finem imago, qua 


victorum comissantium laetitia describitur, et quemadmodum plenae lunae splendore 


omnibus arridente tota Altis canentium symphonias resonarit, et ut suavissimus ille 


-hominum conventus spectaculum dis ipsis praebuerit v. 73 ἐν δ᾽ ἕσπερον | ἔφλεξεν 


, , U N , [f » 5 N ἝΞ Ψ , ἕ M 
εὐώπιδος  σελάνας ἐρατὸν φάος. | deíÓero δὲ πᾶν τέμενος τερπναῖσι ϑαλίαις | τὸν 


ἐγκώμιον ἀμφὶ τρόπον.  Conferendus de hoc loco vir de Pindari poesis pulchritudine 


.aestimanda egregie meritus Leopoldus Schmidt, de Pindari vita et poesi p. 110. 


Verum enim vero huius, quod nobis apparuit, inventi, quo tam magnificum 


poesis argumentum, qualis Herculis fabula est ludos Olympicos condentis, ante Pindari 


aetatem nondum accuratius expolitum et ne omnibus quidem partibus stabilitum vide-. 


mus, caussa et ratio paullo altius repetenda videtur. Nisi prorsus fallit opinio, aliae 


nonnullae fabulae de primordiis ludorum circumferebantur, quae illi de Hercule narra- 


"tioni invidorum rivalium instar et aemulorum vehementer obstabant obtrectabantque. 


Tales fabulae si sedulo propagarentur et hieratico quodam sapore condirentur, feri 


"profecto potuit, ut meritum illud ludorum conditorum ad alios heroes traduceretur, 


Herculis vero, Amphitryonis filii, in quo virtus ipsa ad homines descendisse credebatur, 
laudes et gloria plane obscurarentur. Atque huius rei luculentum documentum carmen 
nostrum Ol. X. continet. Nam hoc carmen, quod primo adspectu meram pacem 
spirare videtur atque unice. eo consilio-compositum, ut aeternae cuiusdam pulchritu- 
- dinis specie auditorum animos expleret; nihilominus sub miti illo voltu pugnax, immo 

pugnacissimum Occulit ingenium. Insunt reconditi quidam aculei' et acerbi- 
tatis stimuli, quos qui solius delectationis caussa verba legat, vix sensurus sit, qui 
attentus omnia expendat, manifesto deprehendat. 

Nam ut brevi comprehendam: Pindarus in hoc carmine adversarios hona 
impugnat. Intellexerat enim hoc a se postulari, ut illustrissimas illas sanctissimasque 
fabulas, quibus omnium fere Graecorum communis fama ludorum Olympicorum origines 
involverat, narrationem inprimis de Hercule ludorum conditore, poesis suae. armis 
defenderet adversus nonnullorum contra tendentium temeritatem et pertinaciam. Qui 
illi fuerint quaeris? Ipsi Elei sacerdotes, qui patrias quasdam et domesticas religiones 
secuti fabulas de Olympicorum ludorum primordiis longe diversas excogitarant easque 
interpretum et' periegetarum Olympicorum ore advenis hospitibus enixe commendabant 
et pro: veris genuinisque venditabant. Hoc indignatus est Pindarus. Adversus has, ut 
ipse quidem opinabatur, superstitiones sagittas ex pharetra promit; has generosa 


iracundia aggreditur. 


Atque quos hercle heroes Elei celebrabant, tantisque, incomparabilibus plane, 
honoribus ornabant! Finxerant illi et commenti erant, cuius rei Pausanias testis est. 
loco satis celebri 5, 7, 6, docilis ile periegetarum discipulus, Dactylos Idaeos 
quinque, qui εἰ Curetes vocati sint, Herculem quendam Idaeum, Creta oriundum, cum 
quattuor. fratribus: Paeonio, Epimede, lasio, Ida, qui et Acesidas (Paus. 5, 14, 7) 
nuncupatus sit, in fines Olympiae ab Rhea vocatos esse ad lovem puerum custodiendum ; 
ibi postquam per aliquod tempus lusui indulserint, Herculem maximum natu iustos 
ludos condidisse, qui 'Olympia' vocati sint, Paus. 5, 7, 9: Πρακλεῖ ovv πρόσεστι τῷ 
Ἰδαίῳ δόξα τὸν τότε ἀγῶνα διαϑεῖναι πρότῳ καὶ Ὀλύμπια ὄνομα ϑέσϑαι. διὰ πέμπτου, 
οὖν ἔτους αὐτὸν κατεστήσατο ἄγεσθαι, ὅτι αὐτός τε xci οἱ ἀδελφοὶ πέντε σαν ἀριϑμόν. 
In his certaminibus cum Saturno Iovem de mundi imperio lucta certasse, deinde alios 
cum aliis;certamina inisse, quos scire parum intersit (Paus. 5, 7, 10). Deinde multis 
annis post Clymenum quendam Cardyis filum ex Creta oriundum, unum ex Herculis 
posteris, nam is prolem in Creta reliquerat, rursum Olympiam venisse ibique Herculi 
generis parenti et ceteris Curetibus aras aedificasse LHerculique illi Idaeo sacra 
instituisse, in quibus nomine Parastatae invocaretur; Paus. 5, 8, 1 Ἡρακλεῖ τῷ προγόνῳ. 
λέγουσιν ἱδρύίσασϑαι βωμόν, Παραστάτην ἐπωνυμίαν τῷ Ἡρακλεῖ 9éuevov. Eiusdem famae .. 
meminit Strabo VIII, p. 355 ἐᾶσαι γὰρ δεῖ τὰ παλαιὰ καὶ περὶ τῆς χτίσεως τοῦ ἱεροῦ καὶ 
περὶ τῆς ϑέσεως τοῦ ἀγῶνος, τῶν μὲν ἕνα τῶν ᾿Ιδαίων δακτύλων Ἡραχλέα λεγοόντῶν ᾿ 


ἀρχηγέτην τούτων, τῶν δὲ τὸν Ἀλκμήνης καὶ Διός. conf Diod. 5, 64, 6 εἴ 3, 74, 4. 


; , 3), Idaeus Hercules, augustissimi Alcmenae et lovis 
Bi laudes sensim sibi curd . Hoc profecto ne fieret, cavendum magnopere 


Findarus existimavit. Itaque arma sua Arr nue carmen M pem p lin id 


τὸ Bonus Dum narratione, tanta Graecorum m. et doped maiestate vere 
digna, futiles illas et luce indignas fabellas Eleorum obscuraret et debito silentio 
δ obrueret. Quamobrem. recte dicere licebit, in hoc carmine Ol. X. nos quodammodo 
- do cumentum simultatiscuiusdam aetatis Pindaricae de religionibus recte 
colendis et propagandis habere. Neque quisquam Pindari mihi notissimam pietatem 
- et.animi sanctitatem opponat. Nam pervolgatum sane hoc est, Pindarum sincero 
studio eas aequalium suorum de rebus divinis opiniones, quae verum religionis sensum 
: proderent, suspexisse, neque quidquam, quod deorum colendorum traditas antiquitus 
-  . formas violare potuerit, unquam docuisse. Sed eodem modo Pindarum ex carminibus 
ipsis novimus acerrimum earum rerum adversarium, quae cum aliquo divinae maie- 


- . statis detrimento vel cum morum aliquo periculo propagarentur. Omnibus in promptu 


est, quemadmodum fabulam illam de Pelopis χρεουργίφ Pindarus cum aperta indignatione 
P | castigarit; Ol. L.53 ἐμοὶ δ᾽ ἄπορα γαστρίμαργον μακάρων τιν᾽ εἰπεῖν * ἀφίσταμαι͵. ἀκέρδεια 
1 λέλογχεν ϑαμινὰ xaxeyogovc.  lalia saepius recurrunt. 

Itaque minime Pindarus reformidavit eos errores graviter reprehendere, quae 


- . religionum divinarum puritatem in discrimen adducere possent. Huius rei pulcherrimum 
- . exemplum hoc quoque carmen Ol. X. est, in quo Pindarus eius famae, quae Herculi 
Thebano Olympicorum ludorum primordia vindicabat eumque pro auspice primorum 


— certaminum celebrabat, signiferum se et propugnatorem praebuit. Atque re vera 
— 5 Eleorum illa commenta .qui accuratius inspiciat, facere non poterit, quin Pindarum recte 


-. . judicasse censeat. Repunt haec humi, pusilla sunt, nervis et robore carentia, super- 


stitionis domesticae colore imbuta, ut null! modo eis sollemnibus, quae per tot 
"ἢ saecula Graecorum studia retinuerunt, quorum iam nomine audito Graeca corda 
. laetitia vibrabant, apta videri potuerint. Itaque in hac quoque simultate Pindarus se 
. verum et fidum deorum cultorem praebuit. 


-. Sed erunt.sine dubio, qui magnopere miraturi sint hanc nostram huius car- 


ὃ 


minis. interpretationem. Nam primo obtutu carmen summa dulcedine perfusum et. 


quasi mel et lac videtur, nulla acerbitatis gutta admixta. Accedit quod summus 


quidam in hoc litterarum et antiquitatum genere iudex aliam longe sententiam professus. 


est Lobeckius rem in Aglaophamo p. 1:168— 76 tractavit, quod quidem opus 
quotiens lego, totiens pio quodam horrore totus perfundor et animum haec cogitatio 
subit: arduum et aleae plenum opus esse tali auctori repugnare. Verum Lobeckii 
argumenta tanquam procella aliqua in his litteris efticacia füerunt: magnam in super- 
stitionibus eruditis stragem ediderunt, nonnunquam profecto una opera etiam cum 


praeiudicatis opinionibus ea prostraverunt, quae nunc erigi rursus oporteat. 


Iam igitur Lobeckius summo acumine demonstrare conatur, fabulas illas Eleorum 
N 


sacerdotum de ludorum originibus, de quibus Pausanias loco illo celebri 5, 7, 6 tradidit, - 


recentis aetatis esse, atque manifesto post Pindari aetatem ortas. Huius rei duo 


argumenta affert: primum quod Pindarus earum fabularum neque in hoc, neque in. 


alio eorum carminum, quae in originibus Olympiae versantur, ullam mentionem faciat; 


Aglaoph. p. 1170: de z//o (fJercufe Jdazo) sé antiqui Elei, Pindari aequades, ea. prae-: 


dzcassent, quae Pausanias αὖ amtqguarms accepi, mullo prorsus suodo de düsertisszmus 


Olympionzcarum praeco (1. e. Pindarus) zmstfuti laudem. audz nte cuncta Graecia. inm. 


Jhebanum. transferre potuisset Herculem. Hoc argumentum non est aptum ad probandum; 
nam Pindarus potuit illa nosse, at nihilominus ista, quae odisset et Graeciae auribus 
indigna iudicaret, silentio tegere atque re ipsa corrigere potuit, ea ratione, ut ea 
oblivione sepeliret, augustiora vero et magis magnifica suis carminibus immortalia 
redderet. Minime igitur inde, quod Pindarus ea verbis non effert, colligi potest, eum 
illa ignorare. ; | 
Alterum Lobeckii argumentum Agl. p. 1174 ex fabularum ab Eleis propaga- 
tarum genere et natura petitum est, quae Lobeckio recentiorum temporum vestigia 
prodere videntur. De hoc argumento postea videbimus. | Lobeckio assensus. est 
Prellerus, Mythol. Graec. IP, p. 275 sq., qui fabulas de Hercule Idaeo et Parastata 


ad postrema tempora labentis iam. Graecae antiquitatis referendas censet. Itaque 


secundum eorum virorum sententiam non Pindarus Eleos, sed: Elei Pindarum impugna- 


verunt et corrigere studuerunt. Ad hanc opinionem refellendam paullo: post gravioribus: 


argumentorum telis. opus erit Nunc unius praeterea viri iudicium expendendum est, 


qui a Lobeckio dissentiens suam quandam rationem iniit; est. is vir de Olympiae 


antiquitatibus egregie meritus et sani incorruptique iudicii Io. Henricus Krause: 


"Olympia". (Vindobonae, 1838). p. 29. qui Pindarum censet nullo modo ea ignorare 


| uerit ingenii sublimitate, spretis puerilibus fabellis altius evolasse, illa pro nullis iudicasse. 
- .. ἴῃ hac sententia maxume probo, quod sacerdotum illas narrationes Pindarum 
cessario novisse contendit. Alterum, quod dixit, ita improbo, ut virurn eruditissimum 
hac re ad Pindari verba animum non satis attendisse credam. Nam Krauseus 
im dicit, Pindarum illa cognovisse quidem, sed eis neglectis in altiorem cursum se 
xtulisse, non animadvertit, Pindari verba tanquam adversa fronte cum. Eleorum 
sacerdotum rumoribus et fabellis pugnare.  Elei narrabant, Saturno deo Olympiae 
vetustissimis temporibus aedem extructam esse: Paus. 5, 7, 6: ἐν Ὀλυμπίᾳ ποιηϑῆναι 
Κρόνῳ ναὸν ὑσὸ τῶν τότε ἀνϑρώπων, οἱ ὠνομάζοντο χρνσοῦν γένος. Pindarus contra 
Ol. X, 49 data opera expressis verbis indicat, Herculem demum, Alcmenae filium, 
 Cronium montem hoc nomine nuncupavisse, cum antea sine nomine, sine arborum 
1 tutela nivibus oppletus fuerit: καὶ πάγον Κρόνου προσεφϑέγξατο: πρόσϑε γὰρ νώνυμνος, 
ἃς Οἰνόμαος ἀρχε, βρέχετο πολλᾷ νιφάδι. --- Rursus Elei narrabant, oleastrorum pristinis 
ilis temporibus Olympiae tantam copiam fuisse, ut Hercules Idaeus eiusque fratres 
ex viridis earum arborum frondibus cubilia, in quibus somnum caperent, sibi pararint ; 
- Paus As, 7, 7: παρεῖναι δὲ αὐτοῖς πολὺν δή τι οὕτω κότινον, ὡς τὰ χλωρὰ ἔτι τῶν 
φύλλων ὑπεστρῶσϑαι σφᾶς χαϑεύδοντας. Pindarus vero  oleastrorum  arcessitarum 
meritum Herculi Thebano tribuit sine haesitatione; Ol. IIl, 17 eas ab Hyperboreis 
petit: πιστὰ φρονέων “τὸς αἴτει πανδόχῳ | ἄλσει σκιαρόν τε φύτευμα ξυνὸν ἀνθρώποις 
στεφανόν t ἀρετᾶν. 

D . Eleorum denique haec fama erat, Herculem Idaeum quinquennalem ludorum 
iterationem instituisse in memoriam numeri quinque fratrum Dactylorum Idaeorum 
. Paus. 5, 7, 9: Ἡραχλεῖ οὖν πρόσεστι τῷ Ἰδαίῳ δόξα τὸν τότε ἀγῶνα διαθεῖναι... διὰ 
᾿σέμσιτου οὖν ἔτους αὐτὸν κατεστήσατο ἄγεσϑαι, ὅτι αὐτός τε καὶ οἱ ἀδελφοὶ πέντε ἦσαν 
οιϑμόν. Pindarus quasi haec refutaturus Ol. X, 57 (Χρόνος... κατέφρασεν) πενταετηρίδ᾽ 
ὅπως ἄρα | ἔστασεν ἑορτὰν ovv Ολυμπιάδι πρώτῳ | νικαφορίαισί τε. Haec, quae augeri 


possint, expendentes vix aSsentiri poterimus Καὶ rausei iudicio, Pindarum, quamvis optime 


habuit et refutare studuit, etiamsi ut ea commemoraret vel clarius qualia essent signi- 
ret, non e carminum suorum dignitate duxit. Sapientibus et rerum gnaris satis 
te locutus erat; atque in hanc controversiam maxume convenit vox Pindari 


bratissima et verissima, Ol. Il, 91: πολλά μοι ὑπ᾿ ἀγκῶνος ὠκέα βέλη | ἔνδον ἐντὲ 


τῷ 


IO 


Ex eis, quae hucusque disputavimus, luculenter, opinor, apparet, ex Pindari 
carmine Ol X. egregium nobis lucrum paratum esse posse ad Pindari ingenium et. 
animi dotes recte aestimandas, si modo constet, fabulas et commenta illa Eleorum 
Pindaro vetustiora esse. Nam si vetustiora sint, Pindarus ea respexit et impugnavit, 
licet nomen auctorum reticuerit. Sed res nondum pro certa et stabilita haberi poterit, 
dum dubitationes illae, quas vir, cuius in his litteris nomen quasi tessera est recti et 
falsi, Lobeckius in Aglaophamo professus est, inconcussae maneant. Itaque nóstrum 
nunc erit, hoc, quam accuratissime et subtilissime-fieri poterit, enucleare, num Eleorum 
sacerdotum commenta eum antiquitatis saporem habeant, ut Pindaro antiquiora videri 
debeant, an recentiora habenda sint. Hoc ut recte diiudicetur, totum illum religionum 
complexum, cuius partem aliquam efficiunt fabulae illae de Hercule Idaeo et Dactylis 


ludorum Olympicorum. conditoribus, nunc paullo copiosius et uberius enarremus, 


Rheae magnae Deorum matris cultam Olympiae antiquissimum et sanctissimum 
fusse pervolgatum est.  Antrum ldaeum Olympicum, in quo lovem Rhea pepererit, 
Pindarus cum summa veneratione laudibus effert Ol. V, 18: Σωτὴρ ὑψινεφὲς Ζεῦ, 


ΟΕ 


Κρόνιόν τε ναίων λόφον τιμῶν τ΄ Ἱλφεὸν εὐρὺ δέοντα Ἰδαῖόν τε σεμνὸν ἄντρον, ἱκέτας 


σέϑεν ἔρχομαι: ubi Scholiasta p. 125 extr.: Ἰδαῖον ἄντρον ἐν Ἤλιδι. “ημήτριος ὁ Σκήψιος 
νεῶν διακόσμου ἱερὸν Zi. De hoc antro copiose dixerunt Boeckhius ad ΟἹ, Il, r4 et 
V, 18; ad Pind. fragm. p. 615 init.; item dixit Dissenius ad Ol.ll, 14 et V, 18. De 
magnae Matris aede Metroo Olympico haec tradit Pausanias 5, 20, 9: ναὸν... Aditov 
Μητρῷον xal ἐς ἐμὲ καλοῦσιν ἔτι, τὸ ὄνομα αὐτῷ διασώζοντες τὸ ἀρχαῖον. Cum Rhea Iovem 
peperisset, pueri custodiam Idaeis Dactylis e Creta adscitis tradidit, de quo refert Paus. 
5, 7, 6. Quaeritur Rhea et lovis pueri cultus unde Olympiam venerit. —Dissenius 
ad Ol. Il, 14 reZgzo, inquit, e Creta translata. T | 

Est quaedam huius coniecturae verisimilitudo; sed antiquissimis temporibus 
illud factum videtur, diu ante Apollinis religionem a Cretensibus colonis Delphos 
translatam. Nam Rheae cultus minume in hac tantum Peloponnesi parte, quae ad 
mare vergit et quae facilem a littore accessum habet, domesticus est, immo in 
Arcadiae montes εἴ recessus penetravit ibique alte radices egit. maxumamque 
auctoritatem nactus est. Etenim si Alphei cursum retro sequare, sat multas aedes 
fanaque Rheae antraque de Iovis infantia gloriantia reperias. Non inutile erit haec in 
conspectu collocare, ut Olympica illa magnae Matris religio quam non fuerit singu- 
laris et solitaria cognoscatur. . Ad eam rem animum iam acutissime. advertit E. Curtius. 


ni Peloponneso! 2, 66 et aliis locis compluribus. 


II 


ausanias 8, 44, 3 testatur. Quinque stadia ab Asea urbe Alpheus nascitur; ad 


urt. Peloponnesos' 1, 266. — Commigrandum deinde est in laevam Alphei ripam 
n fines Parrhasiorum. Ibi Lycaeum est cacumen, in quo ipso et in cuius vicinitate 
nctissimarum religionum sedes est. €Cacumen lovi Lycaeo sacrum; in clivo versus 
eptentrionem et occidentem loca sacra εἴ aedem describit Pausanias 8, 37 complu- 
ribus numinibus consecrata. Principatus est ibi penes Despoenam i. e. Proserpinam; 
cum ea consociatae sunt et Ceres et magna Mater. In area ante aedem harum 
trium dearum arae conspicilebantur; Paus. 8, 37, 2: πρὸ δὲ τοῦ ναοῦ Jduüuuqrol τέ ἐστι 
βωμὸς x«l ἕτερος “Ἰεσσιοίνῃ, uér αὐτὸν δὲ μεγάλης Μητρός. In ipsa aede Rheae quidem 
statua nulla erat, sed statuae Cereris et Despoenae ex uno lapide sculptae; verum 
» ut rursus horum numinum cum Matre magna aliqua sacrorum consociatio significaretur, 
in basi Curetum et Corybantum figurae expressae erant (Paus. 8, 37, 6) "Totus 
- locus, vetustissima hominum religione oppletus et involutus, a Megalopoli quadraginta 
stadia distabat, ab Alphei ripa viginti, Paus. ὃ, 36, 9; quattuor tantummodo ab 
 Acacesio urbe, quae ab Mercuri tutore Acaco, Lycaonis filio, nomen acceperat; 
π΄ Gus "Peloponn; 1, 297,335. 

| Sed hoc fanum Rheam comitem tantummodo et sociam aliarum, licet nobilissi- 
marum, dearum nobis ostendit. Alis nunc locus commemorandus est, qui Rheae et 
lovis pueri sacris et cultu ita totus occupatus et perfusus est, ut ipsi Cretae insulae, 
adn qua lovis origo sanctissimis fabulis stabilita erat, tamen tanquam aemulus et in 
3 eodem honore rivalIs se opponere potuerit. Hic locus vicinus est luco Despoenae, 
. sed magis adversus septentrionem et occidentem, ipse quoque in cacumine aliquo 
montis Lycaei in Parrhasiorum finibus, Pausanias ὃ, 38, 2 luculenter situm describit : 
τραφῆναι δὲ τὸν “ία φασιν ἐν τῷ ὄρει τούτῳ. καὶ χώρα τέ ἐστιν ἐν τῷ «“Ιυχαίῳ Κρητέα 
᾿χαλουμένη .. xal τὴν Κρήτην ἔνϑα ὃ Κρητῶν ἔχει λόγος τραφῆναι día, τὸ χωρίον τοῦτο 
εἶναι. καὶ οὐ τὴν νῆσον ἀμφισβητοῦσιν οἱ Ἰρκάδες. Conf. Curtium "Peloponn. 1, 300. 
338. . Arcades igitur Creteain. suam plus fidei in. vindicandis lovis pueri primordiis 
abere adseverabant. Nymphae, a quibus puer augustissimae indolis educabatur, 
rant: Theisoa, Neda, Hagno, urbis, fluvii, fontis vicinorum patronae. Eaedem Rheam 
st partum lustrarant atque ab hac re Lymax fluvius nomen acceperat, Paus. 8, 41, 


ενέσϑαι vovvou«c φασι τῷ ποταμτῦ καϑαρσίων τῶν Ῥέας Évexa. ὡς γὰρ δὴ τεχοῦσαν 
d i * 7 ζ im) 3 S 


— Jam ipsos Alphei fontes in Maenaliorum finibus. sub tutela magnae Matris fuisse. 

ποταμόν. ὠνόμαζον δὲ ἄρα οἱ ἀρχαῖοι αὐτὰ λύματα. —Strenuissimum vero patronum 


caussae suae Arcades nacti sunt Callimachum, qui cum acerba Cretensium contumelia 
Parrhasios eorumque testimonium defendit, Hymn. in Iovem v. 7: 
πότεροι, πάτερ, ἐϊεύσαντο; 

Κρῆτες ἀεὶ ψεῦσται * xol γὰρ τάφον ὦ ἀνὰ σεῖο 

Κρῆτες ἐτεχτήναντο - σὺ δ᾽ οὐ ϑάνες * ἐσσὶ γὰρ αἰεί. 

ἐν δέ os Παρρασίῃ Ῥείη τέκεν, ἧχι μάλιστα 

ἔσχεν ὄρος ϑάμνοισι περιδκεπές " ἔνϑεν ὃ χῶρος 

ὌΠ 162 o1 22.8 RR NORMA ΤΑΣ 

ὠγύγιον καλέουσι λεχώιον Ἄπιδανῆες. 
De his versibus omnino conferendus Meinekius in editione Berolin. 1861 p. 123. 
"Rheae cubile': λεχῷον ab Cretea, quae vocatur a Pausania 8, 38, 2, distingui videtur 


a Callimacho ibid. v. 33: Νέδῃ δέ oe δῶκε χομίσσαι 


κευϑμὸν ἔσω Κρηταῖον, ἵνα xQvqa 


παιδεύοιο. Callimachus omnino multus est in his locis illustrandis. ^ Videmus igitur 


Rheae religionem in his regionibus late patuisse et antiquissimam fuisse. — His locis | 


sacris, in quibus Rheae religio consedit, nunc addendus est locus sanctissimus in media 


Arcadia prope Methydrium urbem, quae nomen accepit, quod media est inter Maloetam 


et Mylaontem fluvios. Locus in umbilico Arcadiae situs a Pausania 8, 36, 1 descri- 


bitur. Methydrio exadversus trans Mylaontem mons Thaumasion escendit. |n eo 
Rhea cum lovem praegnans in alvo ferret, consedisse dicebatur; deinde posteaquam 
in Lycaeo puerum enixa erat, in Thaumasium rediit ibique Hoplodamum Gigantem 


aliosque nunnullos e Gigantibus constituit, qui adversus Saturnum, ubi opus foret, 


auxilium laturi essent; Paus. 8, 36, 2. Sed certamine superseden potuit. Nam. 


Saturnus oblato pro puero lapide, quem devoraret, deceptus est idque in monte 
'Thaumasio factum Methydrienses. memorabant. luxta montis cacumen Rheae antrum 
erat, in. quod nemini omnino praeter mulieres sacerdotes intrare fas erat. Paus. 8, 
26, 3 ἔστι δὲ πρὸς τῇ κορυφῇ τοῦ ὄρους σπήλαιον τῆς Ῥέας χαὶ ἐς αὐτὸ ὅτι μὴ γυναιξὶ 


μόναις ἱεραῖς τῆς ϑεοῦ ἀνθρώπων ys οὐδενὶ ἐσελϑεῖν ἔστι τῶν ἀλλων. 


Alia rursus Rheaàe memoria tradebatur prope Nestanam urbem in Mantineensium 


finibus, ubi fons quidam erat Arna nominatus Paus. ὃ, 8, 2. In hoc loco Rhea, 


postquam Neptunum pepererat, Saturnum, qui statim quidquid illa peperisset, voraturus 
esset, decepisse dicebatur: nam puerum modo natum in gregem agnorum immisit, 
cum Saturno.mentiretur, equi pullum se enixam esse, eumque ipsum. statim Saturnus | 
hausit. — Rheae errores et anxiam semper Saturno urgente et instante fugam alius | 


* 


— "oiv, διὰ τὴν ἄλην, ὡς φασι, καλούμενον τῆς Ῥέας, καὶ “Δήμητρος ἄλσος iv τῷ ὄρει. 
- Cum igitur Rheae cultus tam late per Arcadiam patuerit, minime mirum videri poterit, 


51 in Elide quoque hanc deam inter antiquissima numina receptam fuisse statuamus. 


Ab hoc fundamento progredientibus nunc quaerendum iam est, quam vetusta 
itla apud Pausaniam de Curetibus seu Dactylis Olympicorum ludorum constitutoribus 
.. narratio (8, 7, 6) esse possit. Haec fabula in eis est, quas Strabo vetustas vocat, 
— Strab. VIII p.355 ἐᾶσαι γὰρ δεῖ và παλαιὰ xal περὶ τῆς κτίσεως τοῦ ἱεροῦ καὶ περὶ τῆς ϑέσεως 
τοῦ ἀγῶνος, sed concedimus Lobeckio in eiusmodi rebus antiquorum testium fidem 
— non multum valere. Immo alüs argumentis nitendum est. In illis locis, in quibus 
paullo superius Rheae et lovis cultum extitisse comprobavimus, Curetum et Dacty- 
lorum nula memoria occurrit. Etenim illa in Peloponneso sacra tam remota ab 
primo historiae diluculo aetate primum instituta videntur, ut Curetes et Dactyli tum 
nondum ne in Creta quidem ullas in Rheae sacris fabulisque partes tenuisse con- 
 cludendum sit. [taque sola et hisce comitibus etiamnunc egens Rheae religio illis 
saeculis in Peloponnesum immigravit: Hesiodus ipse in Theogonia, quod Lobeckius 
 Agl p. 1129 animadvertit. fabulae de Iovis pueritia eam formam novit, quae Curetibus 
eorumque ministerio careat. 

Sed posteaquam in Creta, quae. magis magisque fabulam de lovis natalibus 
sibi vindicabat, Curetum seu Dactylorum numina huic narrationi adiecta sunt, feri 
vix potuit, quin in ea Graeciae loca, ubi Rhea iam pridem consederat, comites 
quoque illi et socii adducerentur, quatenus hoc per commercii itinera licuit. Ex 
Creta in Peloponnesi littora satis antiquis temporibus frequentissimum commercium 
 exercebatur. Hoc cum ex Odysseae permultis locis patet, tum inprimis ex Hymno 
" in Apollin. Pyth. v. 219, ubi Pylos ut consuetus nautarum e Creta portus describitur: 
oí uiv ἐπὶ πρῆξιν καὶ χρήματα νηὶ μελαίνῃ | ἐς Πύλον ἡμαϑόεντα Πυληγενέας τ᾽ ἀνθρώπους 
ἔπλεον. Atque. quemadmodum haec navis in hymno primos Apollinis sacerdotes 
a Delphos attulisse narratur, ita alia quoque sacra Cretensia sine dubio eadem via et 
J— opera in occidentales Graeciae partes, nam has potissumum navium cursus petebat 
(conf. Gustavum Gilbert: Studien zur altspartanischen Geschichte; Góttingen 1872, 
- p. 49), delata sunt. 


E t. Quae si reputemus, minime a verisimilitudine abhorret, Curetum etiam seu 


Ἢ 

Dactylorum cultum maturo satis tempore in Elidem pervenisse, Eleos enim pere 
grinarum religionum ad se recipiendarum, ambitionis nescio cuius studio adductos, 
cupidissimos fuisse, ipse Lobeckius eruditissime demonstravit Agl. p. r174. Nam ut 
Atlantides nunc mittamus, quas minus, opinor, recte.in hunc conexum rettulit Lobeckius, 
Dardani origines sibi teste Strabone Elei vindicabant. Strabo VIII p. 346: δύο ἄντρα, τὸ 
μὲν “νυμφῶν Ἀνιγριάδων, τὸ δὲ, ἐν Q τὰ περὶ τὰς ἡτλαντίδας καὶ τὴν “αρδάνου γένεσιν. 
Nolim hoc loco de Dardani nomine cum lardant confuso cogitare, quem pariter Strabo 
commemorat p. 347: ὃ τοῦ Ἰαρδάνου λειμὼν δείκνυται xal τάφος, quod viro egregio 
Ernesto Curtio 'Pelop. 2, 82 placuit. Lobeckius Dardanum, cuius in eo antro sacra 
celebrabantur, ex Eleorum vel opinione vel hieratica fictione eundem fuisse censet, 
qui postea Samothraciae mysteria cum lasone fratre in Samothracia condiderit et 
Troiam transtulerit, Strabone teste VII, fragm, 50: ὁ -Ἰάρδανος ἀπάρας ἐκ Σαμοϑρίκης 
ἐδίδαξε τοὺς Τρῷας τὰ ἐν Σαμοθϑρᾷάκῃ μυστήρια. 

Itaque per se improbabile non est, Curetes et Dactylos ab Eleis, qui Ἀπεαηι, 
cum love puero iam pridem in sedes suas recepissent, civitatem ipsos quoque adeptos 
esse. Verum Elei haec numina advena non;simpliciter talia, qualia acceperant 
admiserunt, sed cum domesticis quibusdam heroibus vel daemonibus ea comparantes 
eosdem esse iusserunt. Nomina, quae in loco illo Pausaniae 5, 7, 6, qui disputationis 
nostrae fundamentum est, Curetibus imponuntur: Paeonius, Epimedes, lasius, Idas vel 
Acesidas, natura et significatu a Dactylis aliena videntur (Lob. Agl. p. 1175); nam 
ad. numina in morbis salutifera et valetudinem tutantia designanda ficta ea esse apparet. 
His accedit Hercules Parastata, cuius cognomen eandem salutis servandae et opis 
ferendae. vim. habet. EHaec igitur numina Olympiae aras habebant: Paus. 5, 8, r, 
atque. inprimis 8, 14, 7. Neque mirum in ilo ludorum cum vitae saepe periculo 
coniunctorum campo numina salutis et membrorum incolumitatis tutelam gerentia | 
sedem habuisse. Haec igitur numina prompto illo fabulis fingendis ingenio, quod 
hereditarium Graecorum hominum. fuit, .cum . Curetibus Elei aequarunt, et ambo 
daemonum genera eadem declaraverunt. Itaque si hanc nunc sequamur explicationem: 
Curetum seu Dactylorum e Creta advenarum nomen in heroes illos apud Eleos 
domesticos et patrios translatum esse, omnes difficultates optime tolluntur.  Praeivit 
hanc huius: rei diiudicandae viàm vir acutissimus Eduardus lacobi in Glossario 
Mythologico s. v. Idaei Dactyli p. 493. Sed eum Lobeckii auctoritas transversum 
paullulum egit, nam Iacobius quoque de satis recenti eius fabulae origine tanquam de - 


re argumentis comprobata magistri venerandi effata repetit. 

Adumbrare conati sumus qua ratione Curetam numina peregrina in Peloponnesum 


translata sint et cum domesticis nonnullis heroibus nomina et naturam plane communicare 


D . t . . . - 
potuerint. Nunc eius conversionis tempora accuratius definiemus. Heroum illorum 


domesticorum, in quos Curetum seu Dactylorum. nomen commune translatum — est, 


sacra et religiones Olympiae novicia esse, neque per se probabile est, neque 
argumentis ullis. demonstratum. mmo extat testimonium clarum et luculentum, quo 
Herculem Parastatam in Elide urbe cum aliis numinibus minime noviciis cultum esse 
constet. Paus. 8, 23, 3 numina gymnasi in Elide urbe tutelaria enumerans εἰσὶ δὲ 
xci inquit ϑεῶν ἐν τῷ γυμνασίῳ βωμοί, Πρακλέους τοῦ Ἰδαίου, Παραστάτου δὲ ἐπίκλησιν, 
καὶ ἬὭρωτος xci ὧν ᾿Αντέρωτα ὀνομάζουσιν, Ἰἡμητρὸς τε xcl παιδός. Non video, quid 
permovere nos possit, ut Herculem Parastatam pro non antiquissimo habeamus. Sed 
licet antiquissimus sit Hercules Parastata, remanet semper illa dubitatio quando una 
cum fratribus Curetum  Dactylorumque Idaeorum nomen acceperit De hac re 
pronuntiare propter quattuor illorum fratrum ignobilem plane famam difficilius est; 
sed est quaedam veri inveniendi. spes propter Herculis Idaei, inter quinque illos 
fratres natu maxumi, minime intermortuam, immo saepius proditam. memoriam. 
Herculem Idaeum aliquotiens Pausanias per Graeciam migrans invenit. 


Primum Thespiis aedem Herculis vidit, in qua virgo sacerdotis munere per 


vitae tempus fungebatur; Paus. 9, 27, 6— 8. Pausanias indicus nonnullis. ductus 


suspicatur, hunc Herculem Thespiensem non esse Amphitryonis, et. Alcmenae filium, 
sed vetustiorem illum. Idaeum Dactylum, qui Erythris quoque apud lones et apud 
Tvrios cultus sit; Paus. 9, 27, ὃ: ἐφαίνετό μοι τὸ ἱερὸν τοῦτο ἀρχαιότερον ἢ κατὰ 
Ἡραχλέα εἶναι τὸν Ἀμφιτρύωνος χαὶ Πρακλέους τοῦ καλουμένου τῶν Ἰδαίων 1αχτύλων. 
Deinde Mycalessi Boeotiae urbe Hercules Idaeus consors erat in cultu. Cereris et 
Proserpinae. De Mycalessi urbis nomine Paus. 9, 19, 4: Μυκαλησσὸν δὲ ὁμολογοῦσιν 
ὀνομασϑῆναι διότι ἡ βοῦς ἐνταῦϑα ἐμυχήσατο ἡ Κάδμον... ἄγουσα ἐς Θήβας. Hercules 
ibi ministerio aeditui quodammodo Cereris fungebatur; templi enim valvae mane 
aperiebantur, vesperi claudebantur eius opera; τὸν δὲ Ἡραχλέα εἶναι τῶν Ἰδαίων 
χαλουμένων  ZaxvcoAov. Conf. Lobeck, Agl. p. 1169. (Ἰσεῖο quoque Herculem | 


Idaeum in illo diversorum eius nominis heroum conspectu novit, quem C. Cotta 


—— exhibet: Cicero, de deor. nat. 3 8 42: 4er£zus est ex. Jdaeis. dzgitis, cui znferzas adferunt. 


Sed haec testimonia licet commoda sint, nihil tamen nos edocent de ea quaestione, 
quando Herculis ldaei numen Graecis cognitum esse coeperit De hac re unum 


apud Pausaniam 8, 321, 3 locum, nullo auro expendendum, habemus, quem ne 

eruditissimae quidem et speciosissimae Lobeckii, Agl. 1169 dubitationes convellere 
et pondere suo privare poterunt. Ex hoc loco luculenter patet, Herculem Idaeum . 


iam ante Pindarum in Graecia pedem collocavisse. 


Pausanias enim ubi Megalopolitanorum sacra publica describit, Cereris quoque et 
Proserpinae ibi fanum sanctissimum enarrat. Proserpina in hoc fano Σώτειρα voca- 
batur; Paus. 8, 31, 1: τὴν Κόρην δὲ Σώτειραν χαλοῦσιν οἱ  Agxaósc. Dearum 
magnarum' simulacris aliorum. muliebrium. numinum statuae adiunctae erant ; praeterea 
statua, unum cubitum alta, Herculis Idaei prope Cereris statuam. Hunc Herculem 
Dactylum ldaeum esse Onomacritus in carminibus epicis testatus erat; Paus. 8, 
31, 3: ἔστι δὲ «c Πραχλῆς παρὰ τῇ “ήμητρι μέγεϑος μάλιστα πῆχυν τοῦτον δὲ τὸν 
Ἡραχλέα εἶναι τῶν Ἰδαίων χαλουμένων 1αχτύλων ᾿Ονομάκριτός φησιν ἐν τοῖς ἔπεσιν. 
Huius testimonii vim Lobeckius Agl. p. r:69 ita infringere conatur, ut dicat, Ono- 
macritum de signo Megalopolitano neque loqui, neque, si fecerit, id ita accurate 
describere potuisse, w/ sep&zugentis ammis posté vecognoscerefur. | Itaque  mihil. aliud 
Pausaniam dicere, nisi hoc: signum illud cubitale Herculis esse Idaei; eumque sive 


daemonem sive heroem Onomacritum carminibus celebravisse. 


In hac argumentatione primum*hoc haud dubie concedendum, Onomacritum, 
licet vates fuerit, nihil. quidquam de Megalopoli vaticinarti potuisse. — De reliquis 
a Lobeckio prorsus dissentio. In Arcadia eodem plane modo, ut in Messenia, 
Cereris, Proserpinae, Magnae Matris religiones Epaminondae aetate ex longa 
oblivione in vitam suscitatae rursus sunt. De  Messenia res notissima est. Nihil 
magis novae reipublicae conditoribus cordi fuit, quam ut illa sacra in antiquom 
splendorem — restituerentur. ^ Luculentissimo — testimonio est praeclara inscriptio 
Andaniensis, quam edidit et egregio commentario instruxit Hermannus Sauppe, 
Mysterien-Inschrift von Andania, Gottingae 1860. Dorienses Cereris cultum et sacra, 
quippe quae antiquiorum populorum propria essent, suppresserant, quemadmodum 
Herodotus nobilissimo oco testatur 2, 171: gerà δὲ ἐξανιστάσης πάσης. τῆς 
Πελοποννήσου ὑπὸ “ωριέων ἐξαπώλετο ἢ τελέτη, de quo loco conferendus Sauppius 
l. c. p. 14. Postea iugo Spartanorum excusso haec omnia, tenebris sepulta, in lucem - 
revocata sunt, Cererisque et Proserpinae rursus sacra effloruerunt. In eis locis, ubi 
postea Megalopolis surrexit, vetustas earundem^ dearum et magnae. Matris religiones 
fuisse, non probabile tantum, sed paene dixerim certum est. Matris magnae in foro 


Megalopolitanorum statua et aedes erant; Paus. 8, 30, 4: ἄγαλμα οὐ μέγα Μητρὸς 

i no τοῦ ναοῦ δέ, ὅτι μὴ κίονες ἄλλο μὲν ὑπόλοιπον οὐδέν. Haec igitur sacra non 
- novitia in his locis sunt, sed ex remota antiquitate origines trahunt. 

"Eadem argumentatione probabile reddi poterit, Herculis quoque Idaei cultum, 
quem cum Cerere et magna Matre saepius coniunctum supra vidimus, non recentissi- 
mum in Alphei ripis fuisse, immo re vera Onomacritum, licet de Megalopoli nihildum 
quidquam somniaret, tamen aliquo carminum suorum loco daemonem illum, in eis 
regionibus patrium et domesticum, Cereris adsessorem, celebrare iam potuisse. 
Onomacritus occultorum et reiectaneorum sacrorum studiosissimum se vindicem et 
"indagatorem ubique praebuit; quare minume ab eius ingenio et litteris hoc abhorret, 
— eum religiones illas in. Alphei convalle abditas quidem, sed cognitu dignas in lucem 
Fs protraxisse. Nec poterat Onomacrito occasio. deese, qua oblata sacrorum illorum 


PARERE 


E^ . Peloponnesiacorum mentionem faceret. In Orphei quae dicebantur, carminibus de 
| . Cereris quoque et Proserpinae fatis fabulisque plurima enarrata fuisse, notum est; 
conf. Lobeckium, Agl. p. 825—827 et Paulum Schuster, de veteris Orphicae 
 'cfheogoniae indole etc. Lipsiae, 1869, p. 76. His igitur argumentis adducor, ut 
credam, Pausaniam 8, 31, 3, cum τοῦτον inquit τὸν Ἡρακλέα εἶναι τῶν Ἰδαίων 


χαλουμένων “Ιακτύλων 'Ovouáxouóg φησιν ἐν τοῖς ἔπεσιν, non dicere velle, aliquam 


TM 


Herculis Idaei, qui longe post Megalopoli coli coeptus sit, 1am apud Onoma- 
|. .  eritum mentionem factam esse, sed sedulum hunc poesis sacrae auctorem Herculem 


τς jllum, in ripis Alphei cum Cerere cultum, rimatum esse, de eaque re in carminibus 


rettulisse. Statuam cubitalem non urgeo; haec recentioris fortasse originis fuit, sed 


ἮΡΙ 


|. |. pumen ipsum vel sine statuae simulacro accolis hominibus praesentissimum εἴ 


notissimum esse potuit. 


Quaeritur nunc quid argumentatione nostra effectum sit. "Tria sunt, opinor, 
' quae si modo sine praeiudicata opinione expendantur, ad eam verisimilitudinem adducta 
- Sint, quam in tanto veterum testimoniorum naufragio omnino attingere liceat. Primum ex 
-Onomacriti testimonio constat, Herculem Idaeum iam ante Pindari aetatem cum 
ἫΝ Graecis omnino tum Peloponnesiis innotuisse. Deinde vidimus, Curetes illos, quos 
. Pausanias 5, 7, 6 pro Herculis fratribus affert; ab initio Curetes non fuisse, sed 
. daemones salutiferos et morborum fractorumque membrorum averruncos, Curetum 
ἃς vero -Dactylorumque nomina eis propter antiquissimum Rheae cultum, cum apud 
. omnes veteres Peloponnesios, tum. apud Eleos acceptissimum, indita esse. Denique 


hoc quoque demonstratum est, quoniam Rheae sacra ex Creta remotissima iam 
3 

antiquitate in Peloponnesum allata sint, admodum verisimile esse, Dactylos seu Curetes | 


non nimis longo spatio post Matrem Rheam, Saturnum, lovem puerum secutos esse 
et Elidem sibi tanquam alteram patriam elegisse. Hoc facto et confusis Curetibus 


cum illis numinibus Eleorum domesticis, sanitatis tuendae praesidibus, orta postremo 


est illa fabula de Hercule Idaeo una cum fratribus Olympiorum ludorum conditore. | 


Sed praeter haec argumenta unum etiamnunc est, quod ad extremum  reserva- 


vimus, quo reliquis omnibus, quae allata sunt, cumulus adicitur. Inest vestigium eius 
simultatis, qua Pindarus Eleorum illam fabulam persequitur et exagitat, in ipsius 
Pindari verbis. Hoc ita sese habere sensissent, opinor, iam pridem interpretes, nisi 
viri incomparabilis, Lobeckii, auctoritas iudicii aciem hebetasset.  Firmissimis argu- 
mentis constat, Rheae et Saturni memoriam et religionem | Olympiae vetustissimas 
fuisse: Ἰδαῖον σεμνὸν ἄντρον apud Pind. Ol. V, 18 iam supra illustravimus. Cum his 
fabulis necessario vinculo coniunctum est vetustissimum collis Cronü nomen. Nam 
eadem hominum pia fama, quae antrum illud Rheae religione opplevit, Rheae coniugi, 
Iovis pueri patri, collem illum sacravit. Attamen Pindarus in carmine Ol. X. quid 


facit?  Clarissimis verbis edocet, collem  Cronium ante Herculis, Alcmenae fiii, 


adventum et honesto nomine et arborum ornamentis caruisse, atque ne Oenomai 


quidem temporibus in aliquo saltem honore íuisse. llerculem demum Thebanum hanc 
collis ignobilitatem sustulisse et sancto eum nomine nuncupavisee, Ol X, 50: xai 
πάγον Κρόνου προσεφϑέγξατο - πρόσϑε γὰρ | νώνυμνος, ac Οἰνόμαος ἀρχε, βρέχετο πολλᾷ 


νιφράδι. ἴΐος Pindari de Herculis sui meritis praeconium non poterat non vehementer 


cum Eleorum fama tradita pugnare. In Pindaro vero talis narrationum discrepantia | 


nullo modo neque ex incuria quadam, neque ex caeco quodam in Hercule laudando 
impetu orta esse potest. Subest consilium. Inest in his verbis strenuissima et 


validissima arrogantiae Eleorum animadversio. 


Si Pausaniae illam narrationem 5, 7, 6 de Dactylis et Hercule Idaeo Olympiorum 


ludorum conditoribus primis non haberemus, inexplicabile illud esset, cur Pindarus 


fabulam de Cronii montis vetustissimo nomine, per se minime improbabilem minimeque 


arrogantiae suspectam, praefracte reiecerit. . Sed nunc omnis res patet. Elei ea - 


fabula abusi erant ad Dactylorum suorum, quippe qui heroes domestici essent, 
gloriolam intemperantius et immodestius amplificandam. Eadem ratione, qua in Cronio 


monte apellando Pindarus Eleos refutavit, etiam illud eorum commentum reiecit, qua 


illi oleastri (κοτίνου) usum Dactylis iam vindicare ausi sunt. Denique quod omnium 
maxume ridiculum, si publice sanciretur, futurum erat, Elei quinquennalem quoque. 

ΤΠ ἀογαπιὶ reditum Herculi Idaeo tribuere non erubuerant, causa putida adiecta; Paus. 
δ, 8, 9: διὰ πέμπτου οὖν ἔτους αὐτὸν κατεστήσαντο ἄγεσϑαι, ὅτι αὐτός τε καὶ οἱ ἀδελφοὶ 
πέντε ἦσαν τὸν ἀριϑμόν. Haec Pindarus, voce sua sublata, quae tubae instar per 
Graeciam sonaret, obruere et tenebris aeternis tradere ausus est, quas multis saeculis 
post homines antiquarii, Strabones et Pausaniae, docta lucerna discutere conati sunt. 
En Pindari verba Ol. X, 55: Χρόνος... χατέφρασεν, ... πενταετηρίδ᾽ ὅπως doa  ἔστασεν 
σὺν Ὁχυμπιάδι πρώτᾳ  νιχαφορίαισί τε. 

Sed ut summam eorum, quae disputata a nobis sunt, colligamus, si vera illa 
sunt, contigit nobis ut novam quasi virgam coronae immortali, qua caput vatis Thebani 
cinctum est, insereremus. Magna est et notissima in Pindaro, neque unquam satis 
E. laudata sanctitas et pietas, qua deorum ubique praesens numen in vita humana car- 
. minibus suis illustrare et celebrare nunquam destitit. Neque illud quemquam fugit, 
Pindarum saepius, ut quam purissimam deorum et narrationum de rebus divinis 
imaginem effingeret, hominum errores volegares et formas narrandi tetricas et horridas 
refellere, impugnare, rectius interpretari studuisse. Illud vero plane novom, quod ex 
carmine Olympico X. nobis apparuit, Pindarum si res poscere videretur, hoc quoque 
muneris sui putasse, ut vel sacerdotum summa auctoritate pollentium talia commenta, 
P quae deorum vel heroum maiestatem superstitionis sordibus polluere viderentur, 
EL summa fortitudine et strenuo vereque pio impetu repelleret, eorumque plagas callide 


 textas stricto veritatis, divinarum humanarumque rerum custodis, gladio perrumperet. 


CADUT I[..PINDARIL ΡΚΑΕΟΕΡΤΟΜ: ΟΝ. ΑἸ ΤΈΚΟ ΟΟΝΑΤῸ νι. 4 
VIG REX ΕΤ S/5: 9 PASS Se Lom. 1 


Pindari carmen Olympicum X. propter simplicitatem | compositionis laudari 
solet. Verum duo sunt simplicitatis genera; alterum illud est quod omnibus difficul- 
tatibus caret; alterum longe praestantius.in eo positum est, ut summae difficultates 
eum in modum ab artifice superatae et labore recondito nullique oculo se offerenti 
subactae sint, ut qui spectent vel audiant nil nisi delectationem capiant, laborem - 
sudoremque, quibus auctori opus constiterit, nullo indicio persentiscant. Pindari 
carmen, de quo loquimur, posteriori generi adscribendum. Sunt in eo nonnulla 
maxume dilucida, in quibus statim, quid sibi voluerit poeta, enarrare possis. Alia 
sunt rursus, quae per se non minus clara videantur, sed in quibus quomodo cum 
reliquis eius carminis membris coaluerint difficillimum sit ad demonstrandum. Denique 
transitiones nonnullae fiunt, quae quo spectent, non satis apparet. taque in toto 
carmine perlegendo sentimus harmoniam, sed quomodo effecta sit, quibus vinculis 
nitatur, tantum abest, ut cognitum sit, ut interpretes eruditissimi, qui totiens egregiis 
curis carmen et carminis consilium enarrarunt, de compositione, de sententia primaria, 
quae tanquam in concha margarita, ita in carminis recessu lateat, varie inter se - 
contenderint. | 

Totum carmen quinque partibus constat; atque omnino cadit in hoc carmen 
egregium ilud Rudolfi Westphali inventum, quod ille nonnullos abhinc annos in 
Prolegomenis Aeschyleis (Lips. 1869) p. 8: primus exposuit, quodque nuper 
Fridericus Mezger in libro praestantissimo: 'Pindars Siegeslieder (Lips. 1880) 
copiose magnoque acumine prosecutus est. Partes illae quinque in nostro nunc. 
carmine sunt hae; conf. de singulis disserentem Mezgerum p. 435. In Archa, quae 
vocatur, v. I—-15 Pindarus dicit, magna se in culpa esse, quod carmen diu pro- ^ 


missum nondum perfecerit, sed cum usuris se damnum repensurum. [In Catatropa v. . 

16—23 Agesidamum post summam omnium virium intentionem et egregia magistri 
artis gymnasticae, Ilae, ope victoriam retulisse testatur. Sequitur pars vere splendida 
et magnifica, Omphalos, v. 24—77; continet fabulam de Hercule, qui in bello cum 
Augia primum ab Cteato et Euryto victus, brevi deinde post cum hos ambos, tum 
Augiam occiderit, quique deinde Olympiae eius belli praedam composuerit, locum et 
campum ludorum Olympicorum elegerit et circumscripserit, denique prima certamina 
a comitibus suis obeunda instituerit et praemia  distribuerit. ^ Omphalum sequitur 
Metacatatropa v. 78—83: Iovem, fulguris telo omni tempore invictissumum , semper 
laudibus efferendum esse. Ηος loco lovis potentia, nulli unquam cladi obnoxia, cum 
Herculis, tum Agesidami in vincendo aerumnis et difficultatibus luculenter opponitur, 
quae res, ni fallimur, latuit virum acutissumum, Mezgerum. Postremo accedit Sphragis 
v. 84— 105, qua Pindarus gloriatur promisso suo iam sese stetisse: in carmine suo 
nil desiderari; recordari se  amantissume eius temporis, quo dulcem  (gaerór) 
Archestra tiflium, aetate et pulchritudine  florentissimum, in pugilatus | certamine 


vincentem viderit. 


Haec est carminis summa. [n eius compositione et consilio explicando per- 
multi versati sunt. Eorum sententiae in tres classes digeri possunt, quas breviter 
nunc recensebo. Primum igitur sunt nonnulli, quorum agmen Boeckhius ducit, qui 
dicunt: fabulam de Hercule, qui primum in bello contra Augiam paullulum cesserit. 
deinde animo confirmato et corroborato denuo certamen adgressus egregie vicerit, eo 
consilio electam esse a poeta, ut Agesidami certamen illustraret, qui ipse quoque 
initio, quom adversarius nimis urgeret, de abrumpendo certamine cogitarit, deinde ab 
magistro lla admonitus et recreatus pulcherrimam victoriam assecutus sit. Nam 
pugillatus sane aerumnosissimum et periculosissimum genus ludorum erat, unde vix 
salvs membris abire liceret. Itaque  Agesidamus quoque aliquantisper animum 
despondisse videtur eum in modum, ut iam ulteriora certamina deprecari vellet, cum 
. interventu llae retentus est. τς sententiae cum multa favent, tum hoc potissumum, 
E quod breviore quoque aliqua de Hercule fabula idem argumentum Pindarus adumbrat: 
heroem invictissimum semel cessisse, cessisse in pugna adversus Cycnum Ol X, 15: 
τράπε δὲ Κύχνεια udya καὶ ὑπέρβιον | Ὅραχλέα - πύχτας Ó' ἐν ᾿Ολυμπιάδι νικῶν | Tc 
φερέτω χάριν  Ἄγησίδαμος, ὡς | 4yu.st Πάτροκλος. Scholiasta quo haec tenderent, 
animadvertit; Schol. Ol. XI (X), 19; p. 243 init: διὰ τὸν ᾿Αγησίδαμον δὲ εἰχότως ἡ 


ἱστορία. οὗτος γὰρ καταλύειν ἤδη προῃρημένος ὑπὸ τοῦ ἀλείπτου ἀνερρώσϑη παραϑήξαντος 

αὐτόν, et porro plura in eandem sententiam.  Boeckhius Explicatt . p. 199, 


eodem modo: qzozzas, inquit, zs (Agesidamus) om szme magno labore vicerat, qum. 


etam. frimum. cesserat. aduersarto, et a magistro [ja demum excitatus suerzor. decesserat, 


Herculis, Olymptorum | auctoris, exemplo 2d. excusatur. / Assentitur Boeckhio, minutis. 


quibusdam. rebus exceptis, in universum Dissenius ad versüm 41. 

Altera explicandi huius carminis ratio ea est, quam dilucide exposuit Fridericus 
Mezger p.430, in qua de Agesidami quadam cunctatione et de cértaminis deprecandi 
consilio nihil admittitur; aliptis enim minime licuisse tam prope ad discipulos pugnantes 


accedere, ut verbis eos accendere potuerint. Immo fabulis illis de Hercule, iterato 


impetu contra adversarios acerrimos pugnante nihil aliud nisi pugilatus aerumnosissimum  - 


genus certandi significari. Poetam illo Herculis exemplo, quos labores Agesidamus 
exantlarit, illustrare velle. Deinde in altera carminis parte eum eiusdem herois 
exemplo victoriae laetitiam et splendorem oculis proponere, adumbrata primorum 
prope Alpheum ludorum venusta imagine. Itaque summam sententiam hanc esse: summis 
laboribus summum gaudium praemii loco à dis immortalibus constitutum esse, quemad- 
modum Pindarus ipse dicat v. 22: ἄπονον δ᾽ ἔλαβον χάρμα παῖροί τινες. Conf. 
Mezgerum p. 435 Sq. 

Tertio denique loco Leopoldi Schmidtii, Pindaricorum cogitatorum.; thesauros 
reconditos egregie elicientis, carminis huius interpretatio in libro 'de Vita et poesi 
Pindari p. 179 sq. et p. r16 expendenda est.  Schmidtius ex quinque illis, quas 
supra enumeravimus, carminis partibus primam potissumum v. I—IS et postremam 
explicationis suae fundamentum esse volt. Pindarum. enim cum Olympiae Agesidamum 
formae eximiae puerum pugnantem vidisset, eius pulchritudine et iuventutis floren- 
tissimae adspectu eum in modum percussum esse, ut maioris carminis epinicii pangendi 
facultatem illo tempore invenire non posset. Immo eum consulto rem ita instituisse, 


ut formosissimi pueri imago, quae penitus in eius mente inhaeserat, paullulum in 


oblivionem abiret, et ut spatio demum interiecto, mitigato et pacato iam animo, ad 


eum canendum accedere sibi liceret. Etenim poeticam facultatem in primi affectus ES 


impetu et aestu haud satis liberam esse; aliquanto post, tumultu illo sedato, imaginem 


ilam, quae interim non intermortua, sed seposita fuerit, puriorem et splendidiorem, 


quam antea ex animi recessu prodire. Huic Schmidtii sententiae, qui rectissumo 


iudicio omnia Pindari carmina pro intimorum poetae sensuum et interioris vitae 
. . - . .. J BiVs wol e T ᾽ν 
fructuum quasi interpretibus babet, maxume favent versus huius carminis postremi,  - 


v. 99: παῖδ ἐρατὸν δ᾽ ᾿Αρχεστράτου | ... τὸν εἶδον χρατέοντα ... | ἰδέᾳ ve xaXov | 


extr. 


YE 
Me P PES 


EE cot. 

ὥρᾳ τε χεχραμένον, & ποτε | ἀναιδέα Γανυμήδει μόρον ἄλαλκε σὺν Κυπρογενεῖ, ubi cum 
Ganymede et Cupidine Agesidamum comparari videmus. Cum hac carminis sententia 
principali non plane necessario vinculo Schmidtius censet fabulam mythicam de 
Hercule Augiae victore et ludorum primorum conditore conexam esse. Immo eius 
digressionis usum in numero eorum indicionum habet, e quibus Pindarum, licet 
ilo tempore  tricenarius fuerit, tamen appareat nondum ad summam artis 


perfectionem venisse. 


Has igitur virorum eruditissimorum et praeclarissimorum sententias identidem 
mecum reputavi et cogitando volutavi; sed in nulla plane acquiescere poteram; 
unum enim incommodum omnibus commune est. In nulla ostenditur unum quoddam 
et continuum, quod tanquam vitae spiritus per totum carmen effusum sit, consilium. 
In unaquaque partes nonnullas carminis nostri deprehendimus, quae ab reliquis 
discrepent, quae in illam harmoniam, cuius verae artis opera omnia documenta esse 
debent, minime solvantur. Nam si dicamus, certaminis pugilum tam summas 
aerumnas, quam eximiam, quae ex labore et sudore efflorescat, laetitiam describi, 
"atque ut praecipuam eius laetitiae partem poetarum carmina celebrari, est hoc 
quidem perpulchrum et. convenit Pindari in universum ingenio. Sed in carmine 
nostro statim prima pars ab hac sententia plane aliena. Pindarum re vera eius 
mandati, quo carmen Olympicum ab eo petebatur, oblitum esse, quis sibi persuadeat? 
Immo est hoc certo quodam consilio a poeta fictum. In illa rursus sententia, in qua 
omnia ad Pindari cum ^Agesidamo amicitiam revocantur, maxima et splendidissima 
carminis pars, omphalos ille eximiae pulchritudinis, in universum concentum non 
 adaptari potest. Sed vix credibile videatur, poetam artis leges tanta incuria tractavisse. 
Itaque nova via quaerenda est. Quamquam si, quae mihi probabilia videantur, 
nunc protulero, omnes statim sentient, superiorum, qui in hoc campo elaborarunt, 
eruditorum inventis iam omnia quodammodo  praeformata esse, ut summa tan- 
tummodo colligenda fuerit Ac primum quidem. una est res, quam Pindarus tam 
clare expressit, ut eam in dubitationem vocari potuisse mirer. Bis Pindarus enarrat, 
in acerrimo aliquo proelio, primum cum Cycno, Martis filio, deinde cum Molionidis, 
.. Cteato et Euryto, vel Herculem recessisse, v. 15 et 31. Hoc minime ignominiae 
.Herculi vertendum, nam ut alibi poeta dicit (Nem IX, 27): ἐν γὰρ δαιμονίοισι φόβοις 
φεύγοντι καὶ παῖδες ϑεῶν. Atque recessit tantummodo Hercules, ut ad tanto fortiorem 
. conatum alterum se colligeret. Itaque cum hoc et in omphalo, loco conspicuo, v. 31, 

et in minore magisque concisa enarratione in catatropa v. 15 illustretur, mihi quidem 


nulo modo dubium videtur, Agesidamum simile quid fecisse; indicat poeta quam 


clarissime fieri potuit, Agesidamum de deprecando certamine sub initium. certaminis 


cogitasse, cum fortasse in primo alterove cum adversariis congressu, — nami com- 
plures sunt in pugilatu actus, — vehementer percussus fatigatusque esset. Sed rursus 


se erexit et postremo victor discessit. 


Tafelius, dilucidatt. Pind. p. 391, Pindari verba de Hercule Cycni impetum 
declinante, v. 15: τράπε δὲ κτλ ad Locrensium Epizephyriorum, civium  Agesidami, 
aliquam cladem, quam in bello adversus Anaxilaum acceperint, referenda censet; sed 
huic interpretation, quae nonnullis etiam nostrae aetatis eruditis arrisit, et tempora 
rerum gestarum obstant, et structura grammatica, qua quae de lla, Agesidami 
magistro, v. 16 dicuntur, cum superiore sententia arctissime conectuntur. Quare si 
quod est indicium, in quo tanquam certo in hoc carmine interpretando fundamento 
niti et pedem figere possimus, est illud Agesidamt consilium initio ab eo captum, 


post abiectum, ut certamen, quod magnopere in exordio eum urserat, deprecaretur. 


Sed hoc ipsum, quod in contumeliam Agesidamo evadere potuit, mox in summam eius - 


laudem ipsius fortitudine et magistri llae. adhortatione conversum est. Quid igitur 
est, quod Pindarus duabus illis narrationibus de EHercule, qui recesserit et con- 
firmato rursus animo impetum renovarit, edocere et in ipso Agesidamo exemplo 
Herculis magnopere extollere voluit? Est, ut brevi. comprehendam: Alterius 
comabus' vis victrix et salutaris-) Pindarus πος dictum! volt: quim 
praeclaram adgressuri sitis, nolite cum | primus conatus non statim bene cesserit, 
animum despondere; fortes fortuna adiuvat; iteratus conatus ad exoptatam victoriam 


vos perducet, sicut Herculem aliquotiens, sicut Agesidamum Olympiae. 


Nunc ad alteram quaestionem accedam: Pindarus magistrum Agesidami llam 


ut potissumum eius victoriae auctorem praedicat, v. 16: σύχτας Ó ἐν Ὀλυμπιάδι νικῶν 
| Ἴλᾳ φερέτω χάριν ᾿Αγησίδαμος, ὡς | ᾿Αχιλεῖ Πάτροκλος.  Quaesiverunt docti, num 


haec in universum ad institutionem, qua llas discipulum omnino imbuerit, tendant, an, 


*; Aureolum dictum si nostri sermonis civitate donandum sit, vertas: er auf dem zwetten 
b) 


Versuch ruhende Seegen. 

quemadmodum censet scholiasta p. 243 init. ὑπὸ τοῦ ἀλείπτου ἀνερρώσϑη παραϑήξαντος 
αὐτόν, ad exhortationem inter certamen ipsum, accedente ad discipulum, cum eum 
animo labantem vidisset, magistro. Plurimi interpretes, praeeunte Tafelio p. 391, talia 
magistris non licuisse contendunt, quare hunc locum de institutione in universum, qua 
Illas Agesidamum formaverit, explicant. Miror haec Dissenio ad v. r5 et Mezgero 
p. 430 plàcuisse. Nam etsi clarum est, inter ipsam pugnam magistris accessum ad 
pueros pugnantes, liberum non fuisse: erant in pugilatus certamine complures actus 
vel gradus, intra quos aliquid quietis, licet brevissimum fuerit, concessum fuisse, maxume 
credibile est. Nam is mos erat Olympiae, ut in pugilatu, cum complures agonistae 
essent, omnes sortibus ductis primum ita distribuerentur, ut adversariorum paria ori- 
rentur. Deinde iterum eorum parium victores inter se committebantur; tertio loco 


ei, qui e secundo certamine victores discessissent. 


Postremum certamen omnium illorum adversariorum victori imminebat ab ephedro. 

Nam si forte ita acciderat, ut pugnantium numerus impar esset, unus relinquebatur, 
qui otiosus omnia certamina spectabat, donec ad ipsum ille, qui omnes devicisset, 
multarum victoriarum 'confidentia elatus et accensus, perveniret. Totam rem ut ad- 
ministrari solita sit, optime enarrat Lucianus in Hermotimo cap. 40: ὁ ἀλυτάρχης 
.. τὸν μὲν τὸ ἀλφα ἔχοντα τῷ tO ἕτερον ἔχοντα ἄλφα ἀνεσπακότι ... παγχρατιάζειν 
συνάστει, τὸν δὲ τὸ βῆτα τῷ τὸ βῆτα ὁμοίως ... οὕτω μὲν γὰρ ἢν ἄρτιοι ὦσιν οἱ &yo- 
νισταί, οἷον ὀχτῶ ἢ τέτταρες ἢ ÓOÓexc ἢν δὲ περιττοί, πέντε ἑπτὰ ἑννέα, γράμμα τι 
περιττὸν... συμβάλλεται... ἀντίγραφον ἄλλο οὐχ ἔχον. ὃς Ó ἂν τοῦτο ἀνασπάσῃ 
ἐφεδρεύει περιμένων, ἔστ᾽ ἂν ἐχεῖνοι ἀγωνίσωνται. (οηΐ, optime de his disputantem 


I*uauscum. Olympia" p. 112. 


Relinquebatur, igitur aliquod spatium inter certamina illa interiectum ; quo 
tempore quid ni magistros usos esse statuamus ad confirmandos discipulos? Athletis 
» vero intra certamen desperata victoria desistere et ulteriora deprecari licuisse, cer- 
tissimum est; vide Boeckhium nott. critt. p. 542; Dissenium apud Boeckhium Explicatt. 
. p. 434; Dissenium in editione. sua p. 459; Scholl. Nem. VII, 1:06, p. 482 med. 
Quae cum ita sint, llam arbitror in tali aliqua certaminis pausa ad Agesidamum ac- 
cessisse et labantem paullulum eum ad novam spem novamque virium contentionem 


accendisse. Non abs re fuerit adnotare, eum quoque virum, qui in rebus ad publica 

Graecorum certamina pertinentibus subtilissimi existumatoris nomen haud dubie meretur, 


' 


Krauseum "Olympia. Ρ. 238 init. eidem sententiae suffragari. 


His igitur fundamentis ad carmen interpretandum stabilitis, iam ulterius progredi 
licebit. Vidimus hoc praeceptum per totam mediam carminis nostri partem resonare 
et illustrari: in iterato conatu vim inesse victricem et salutarem. lam quaeritur, nonne 
idem praeceptum in exordio et fine ostendi possit, in quibus Pindarus de dulcissima 
illa, quae sibi cum Agesidamo intercedat, amicitia loquitur. ^ Ad haec dirudicanda 
pulcherrime conveniunt, quae subtilissimo sensu Leopoldus Schmidt invenit: quid 
enim aliud in exordio carminis Pindari illa narratio de aere alieno, in quo dudum 
apud Agesidamum εἰ Locros sit, significat, deque intermortua paene pueri formosis- 
simi memoria, nisi hoc: Pindarum consulto carminis eius componendi officium distulisse. 
Post victoriam Agesidami ei officio se imparem plane sensit. GConatum haud dubie 
lyrae in concentus musicos aptandae fecerat; sed primum hunc conatum irritum red- 
diderat nimia totius mentis vibratio et perturbatio. Itaque in reconditiorem quendam 
pectoris recessum dilecta illa Agesidami imago detrudenda erat per aliquod temporis 


spatium; deinde redeunte primo vel altero die victoriae anniversario rursus in lucem | 


protrahi potuit. ltaque animo nunc sedato et pacato, qui pulchritudirem illam mor- d 
talem iam suo spiritu immortalem reddidisset, ad opus mandatum ita accedere potuit, ^. 


ut carmen omnibus numeris absolutum componeret. 


Quemadmodum igitur in Herculem et Agesidamum hoc cadit: in iterato de. 
mum conatu eos victores e certaminibus suis discessisse, eadem ratione ipse id 


Pindarus expertus fuerat. Verba, quibus poeta in exordio utitur, egregie hanc 


: : : » j jS; ; τ" Y ὯΝ ὃ ἀν. 
explicationem confirmant: τὸν Ὀλυμσιονίχαν αναγνωτέ uot Αρχεστράτου παῖδα πόι 
φρενὸς | ἐμᾶς γέγραπται. γλυκὺ γὰρ αὐτοῦ μέλος ὀφείλων ἐπιλελαϑ. Vides, quomodo, — — 


quid in animo suo evenerit, poeta pingat. Nomen dilectissimum, quod toto pectore se 
imbibisse v. 104 ingenue profitetur (conf. Schmidtium p. 116), non evanuerat neque 
intermortuum erat, immo indelebili scriptura in pectore infixum, vi» quodammodo 


adhibita in interiores recessus abditum fuerat; sed laetissima voce id nunc Pindarus  - 


ad lucem revocat. Nunc enim iam eo non confundebatur neque perturbabatur, sed 


ja 


γον 

ico exantlaverat, ad aeternam. quandam naturae humanae legem revocavit, 
profecto est, quam quivis, qui ad maiora enitatur, pectori infigat 'in 
Dnatu.vis victrix et salutaris. 


Sed nune rastri et sareula ceteraque ferramenta, quibus aeellos 


nostros eolimus, e manibus deponenda sunt; nam anno vertente recurrit 
dies faustissimus et exoptatissimus, laetitiae suae radius universam Germa- 
niam eollustrans, quo dilectum PATRIS PATRIAE nomen indelebili scriptura 
in omnium animis infixum primum leni susurro insurgens, mox tubarum 
sonitus instar erumpens ex patriae ore ad eaelum escendit, dies ommibus 
divinis humanisque dotibus ornatissimus, quo potentissimus elementissimus- 
que princeps, Germanorum imperator hex Borussiae GVILELMVS I. lucem 
adspexit. 


Indicenda igitur sunt sollemnia, quae ab Universitate Christiana 


Albertna in magna aula die XXII. Mensis Martu. 3anàj MDCCCLXXXI, 
hora 1. post meridiem celebrabuntur, in. quibus communia omnium vota 
communemque laetitiam oratio ab eloquentiae professore publice constituto, 
Eduardo Luebbert, patrio sermone habenda interpretabitur. 

His sollemnibus ut prompto lubentique animo interesse velit, ea 
qua par est observantia magistratus hegios perilustres cum civiles tum 


miltares, magistratus urbicos summe colendos, sacrorum antistites maxume - 


reverendos,  seholae humanitatis studiorum fundamenta strenue iacientis 
praeceptores honoratissimos, nee non viros spectatissmmos ornatissimosque, 
qui aliquo offie; vel studiorum vinculo eum universitate nostra coniuneti 
sunt, denique urbis incolas et quicunque patriae nostrae favent cupiunt- 


que, rogatos invitatos esse volunt Rector et Consistorium academicum Unmi- 


versitatis Kiliensis. 


Dabamus Kiliae Holsatorum die XVIII. Mensis Martii MDCCCLXXXI. 

